Archytas

Archytas (Grieks: Ἀρχύτας) (428 v.Chr. - 347 v.Chr.) waor 'ne filosoof, astronoom, mathematicus, natuurkundige, ingenieur, musicoloog, sjtaotsmaan, sjtrateeg en bevelhebber in de Griekse aodheed.

Archytas is gebaore in Tarentum, Magna Graecia (allewiel Zuid-Italië) en waor d'r zoon van Mnesagoras van Histiaeus. E sjtudeerde 'ne tied oonder Philolaus en waor lieërer mathematica vör Eudoxus van Cnidus. E waor 'ne wetensjapper van de sjoeël van Pythagoras en beroemd öm z'n gooj vreunsjap mèt Plato. Menaechmus waor ooch 'ne sjtudaent van 'm en van Eudoxus.

Soms wert Archytas gezieë es d'r sjtichter van de mathematische mechanica.

Bewaerd wert dat e 't örsjte keunsmatig en zelfsjtandig vörtgedraeve vleegmesjieng haat oontwórpe en geboewd, e model in de vörm van 'ne vaogel mèt e saoërt sjtraolaandrieving óp basis van sjtoom. Wieëtsjiengt haat dat mesjieng werkelek 200 m. gevlaoge. 't Mesjieng waoërt dör d'r oetveender De Doef geneumd.

Categorie:Persoene oet Greekse audheid
Categorie:Astronome
Categorie:Filosofe
Categorie:Ingenieure
Categorie:Militaire
Categorie:Musicologe
Categorie:Natuurkundige
Categorie:Oetvinjers
Categorie:Politici
Categorie:Wiskundige